CELEX: 62013TN0447
Language: fi
Date: 2013-08-22 00:00:00
Title: Asia T-447/13 P: Valitus, jonka Luigi Marcuccio on tehnyt 22.8.2013 virkamiestuomioistuimen asiassa F-143/11, Marcuccio v. komissio, 18.6.2013 antamasta määräyksestä

5.10.2013   
            
            
               FI
            
            
               Euroopan unionin virallinen lehti
            
            
               C 291/5
            
         Valitus, jonka Luigi Marcuccio on tehnyt 22.8.2013 virkamiestuomioistuimen asiassa F-143/11, Marcuccio v. komissio, 18.6.2013 antamasta määräyksestä
   (Asia T-447/13 P)
   2013/C 291/06
   Oikeudenkäyntikieli: italia
   
      Asianosaiset
   
   
      Valittaja: Luigi Marcuccio (Tricase, Italia) (edustaja: avvocato G. Cipressa)
   
      Muu osapuoli: Euroopan komissio
   
      Vaatimukset
   
   Valittaja vaatii unionin yleistä tuomioistuinta
   
               —
            
            
               kumoamaan kokonaisuudessaan valituksenalaisen määräyksen
            
         
               —
            
            
               palauttamaan asian virkamiestuomioistuimen käsiteltäväksi.
            
         
      Oikeudelliset perusteet ja pääasialliset perustelut
   
   Valituksen kohteena on 18.6.2013 annettu virkamiestuomioistuimen määräys, jolla hylättiin tutkittavaksi ottamisen edellytysten ilmeisen puuttumisen vuoksi kanne, jossa oli vaadittu sen päätöksen kumoamista, jolla Euroopan komissio oli hylännyt valittajan 16.8.2013 tekemän vaatimuksen ja kieltäytynyt maksamasta 3 316,31 euron suuruista summaa oikeudenkäyntikuluina, jotka olivat aiheutuneet asiassa F-81/09, Marcuccio vastaan komissio, 15.2.2011 annettuun tuomioon johtaneen asian käsittelystä.
   Valituksensa tueksi valittaja vetoaa seuraaviin valitusperusteisiin:
   
               1)
            
            
               Valituksenalaista määräystä ei ole miltään osin perusteltu, ja tosiseikat on siinä huomioitu vääristyneesti, ja niitä on muutettu
            
         
               2)
            
            
               Seuraavia käsitteitä ja määräyksiä on tulkittu ja sovellettu väärin ja epäjohdonmukaisesti
               
                           —
                        
                        
                           Euroopan unionin henkilöstösäännön 90 artiklan nojalla tehdyn vaatimuksen käsite
                        
                     
                           —
                        
                        
                           henkilöstösääntöjen 91 artikla; lisäksi mainittua artiklaa koskevasta oikeuskäytännöstä on perusteettomasti ja epäloogisesti poikettu
                        
                     
                           —
                        
                        
                           Euroopan unionin toimielinten velvollisuus panna täytäntöön Euroopan unionin tuomioistuimen antama ratkaisu.
                        
                     
         
               3)
            
            
               Asiassa ei ole suoritettu asianmukaista tutkintaa, perustelut on laiminlyöty ja kanteessa esitettyyn vaatimukseen on jätetty vastaamatta.
            
         
               4)
            
            
               Virkamiestuomioistuimen työjärjestyksen 14 artiklaa on tulkittu ja sovellettu väärin, minkä vuoksi määräyksessä on loukattu vakavalla tavalla laillisen tuomioistuimen periaatetta, josta määrätään muun muassa Euroopan unionin perusoikeuskirjan 47 artiklassa.